CELEX: 62015CA0145
Language: hu
Date: 2016-03-17 00:00:00
Title: C-145/15. és C-146/15. sz. egyesített ügyek: A Bíróság (nyolcadik tanács) 2016. március 17-i ítélete (a Raad van State [Hollandia] előzetes döntéshozatal iránti kérelme) – K. Ruijssenaars, A. Jansen (C-145/15), J. H. Dees-Erf (C-146/15) kontra Staatssecretaris van Infrastructuur en Milieu (Légi közlekedés — 261/2004/EK rendelet — 7. cikk — A légi járatok törlése vagy a több mint három órás késése esetén az utasok kártalanítása — 16. cikk — A rendelet végrehajtásáért felelős nemzeti szervek — Hatáskör — A valamely utasnak járó kártalanítás kifizetése érdekében az érintett légi fuvarozóval szemben hozott végrehajtási intézkedések elfogadása)

2.5.2016   
            
            
               HU
            
            
               Az Európai Unió Hivatalos Lapja
            
            
               C 156/17
            
         A Bíróság (nyolcadik tanács) 2016. március 17-i ítélete (a Raad van State [Hollandia] előzetes döntéshozatal iránti kérelme) – K. Ruijssenaars, A. Jansen (C-145/15), J. H. Dees-Erf (C-146/15) kontra Staatssecretaris van Infrastructuur en Milieu
   (C-145/15. és C-146/15. sz. egyesített ügyek) (1)
   
   ((Légi közlekedés - 261/2004/EK rendelet - 7. cikk - A légi járatok törlése vagy a több mint három órás késése esetén az utasok kártalanítása - 16. cikk - A rendelet végrehajtásáért felelős nemzeti szervek - Hatáskör - A valamely utasnak járó kártalanítás kifizetése érdekében az érintett légi fuvarozóval szemben hozott végrehajtási intézkedések elfogadása))
   (2016/C 156/24)
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Felperesek: K. Ruijssenaars, A. Jansen (C-145/15), J. H. Dees-Erf (C-146/15)
   
      Alperes: Staatssecretaris van Infrastructuur en Milieu
   
      Részt vevő fél: Royal Air Maroc SA (C-145/15), Koninklijke Luchtvaart Maatschappij NV (C-146/15)
   
      Rendelkező rész
   
   A visszautasított beszállás és légi járatok törlése vagy hosszú késése esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet 16. cikkét úgy kell értelmezni, hogy az e cikk (1) bekezdése szerint az egyes tagállamok által kijelölt szerv, amelyhez egy utas egyéni panaszával fordultak az említett rendelet 7. cikkének (1) bekezdésében előírt kártalanítás utóbbi számára történő megfizetésének valamely légi fuvarozó által történő elutasítása okán, nem köteles végrehajtási intézkedéseket hozni ezen fuvarozóval szemben annak érdekében, hogy kötelezze azt e kártalanítás megfizetésére.
   
      (1)  HL C 198., 2015.6.15.